شەفەق
نیوز/ مەسعود بارزانی سەرۆک پارت دیموکراتی کوردستان، ئمڕوو پەنجشەممە، پەیام پرسە
و سەرەخوەشی ئەرا بنەماڵەی رەحمەتی یەدولڵا فەیلی وەزیر وەرین لە حکومەت هەرێم
کوردستان وئەندام دەسەی مەرکەزی لە پارتی دیموکراتی کوردستان کلکرد.
بارزانی
لە پەیامەگە ک ئاژانس شەفەق نیوز نووڕیەی وت: وە خەفەت و خوسەی فرەیگ چاو مردن خەباتکار
و پێشمەرگەی شۆڕش ئەیلوول و وەزیر لە کابینەی چوارەم حکومەت هەرێم کوردستان و کەسایەتی
ناودیار کاک عەبدولکەریم موڕاد ک وە یەدولڵا فەیلێ ناسریاگە وەرگردیمن.
وتیش:
وەی کەلەمەی سەختە، هاوخەم ئیوەیمن، و ئەرا خوەدان و خیزان نیشتمانپەروەر و خەباتکاردان
و گشت برایل کورد فەیلی گەرمترین سەرەخوەشی و هاوخەمەی پیشکەش کەیمن، و لە خودای گەورە
داوا کەم رەحمەتی کاک یەدولڵا فەیلی بخەێدە وەر رەحمەت و دروودی و بخەێدەی بەهیشت هەتاهەتایی
و سەبوری ئیوە بەێد.
یەدولڵا
فەیلی وەزیر وەرین کاروبار هەرێم کوردستان، رووژ دووشەممەی گوزەشتە، لە تەمەن ٨٨ ساڵی
لە شار هەولێر پایتەخت هەرێم کوردستان دویاکووچی کرد.
